**Triedenie odpadov v obci Zemianske Podhradie**

Téma nakladania s odpadmi je v každej obci či meste téma nanajvýš aktuálna, už len vzhľadom na neustále sa meniacu platnú legislatívu v tejto oblasti. Každá obec sa snaží minimalizovať podiel odpadov z domácností vytváraním podmienok na ich separovanie. Triedením komunálneho odpadu sa znižuje množstvo odpadu, ktorý sa vyvezie na skládku. Tým sa znižujú poplatky za vývoz odpadu, jeho uloženie a zneškodnenie na skládke. Triediť odpad nám ukladá zákon, ale viac by to malo byť zakotvené v každom z nás. To, že je potrebné odpad triediť, netreba zdôrazňovať. Mnohí z nás to vedia a aj tak robia. Napriek tomu sa však stále nájdu takí, ktorí nevedia , alebo nechcú vedieť ako správne triediť. Preto Vás žiadame, aby ste dodržiavali nariadenia uvedené na nádobách, na ktorých je napísané, čo sa do nádoby ukladá a čo tam nepatrí.

**V našej obci je možné triediť:**

Papier : modrý kontajner 6 stanovíšť vývoz sa uskutočňuje 1 x mesačne

Plasty: žltý kontajner 6 stanovíšť vývoz sa uskutočňuje 2 x za mesiac

Sklo: zelený kontajner 4 stanovištia vývoz 1 x mesačne

Kovy: červený kontajner 6 stanovíšť vývoz 1 x mesačne

Tetrapaky: oranžový kontajner 1 stanovište vývoz 1 x za 2 mesiace

**Papier- do kontajnerov na papier patria: (modrý kontajner)**

noviny, časopisy, reklamné letáky, kancelársky papier, papierové obaly, krabice, kartóny a pod.

**Nepatrí tam:**

mokrý, mastný alebo inak znečistený papier, použité plienky a hygienické potreby

**Krabice pred vyhodením zošliapnite, aby bol ich objem čo najmenší a neobsahoval zbytočne veľa vzduchu.**

**Sklo – do kontajnerov na sklo patria: (zelený kontajner)**

nevratné obaly zo skla z alkoholických alebo nealkoholických nápojov, poháre sklenené nádoby, sklenené črepy, tabuľové sklo

**Nepatrí tam:**

keramika, porcelán, autosklá, zrkadlá, TV obrazovky , plexisklo, bezpečnostné a technické sklo, sklo s prímesami

**Plasty – do kontajnerov na plasty patria: ( žltý kontajner )**

neznečistené PET fľaše z nápojov, plastové obaly z pracích alebo čistiacich prostriedkov alebo kozmetiky (šampónov, saponátov, aviváže ) a pod.

**Nepatrí tam:**

novodurové rúrky, obaly z nebezpečných látok ako napr. motorových olejov, chemikálií, farieb, nárazníky z áut a pod.

**Pred vyhodením odpad zošliapnite.**

**Kovy – do kontajnerov na kovy patria: ( červený kontajner)**

kovové obaly, konzervy, nápojové plechovky, alobal, kovové výrobky a súčiastky..

**nepatrí tam:**

kovové obaly kombinované s iným obalom, kovové obaly od farieb a riedidiel

**Viacvrstvové kombinované materiály –Tetrapaky (oranžový kontajner)**

viacvrstvové obaly od mlieka, smotany a iných mliečnych výrobkov, ovocných štiav a džúsov, vína

**Nepatrí tam:**

znečistené obaly s obsahom nebezpečných látok, chemikálií, papier, lepenka..

**Nápojové kartóny je potrebné pred vyhodením zošliapnúť a tak zmenšiť ich objem**

**Zber textilu, odevov a obuvi** prebieha celoročne do označených špeciálnych kontajnerov „ECO TEXTIL“, ktoré sú umiestnené pred KD.

**Použitý kuchynský olej a tuky:** oleje a tuky sa odovzdávajú v PET fľašiach. Zberné miesto sklad vo dvore obecného úradu.

**Elektroodpad**: - možnosť bezplatne odovzdať u predajcu pri kúpe nového zariadenia

* zberné miesto sklad vo dvore obecného úradu.

**Drobné elektrozariadenia a batérie:** zberné miesto obecný úrad – chodba

**Zmesový komunálny odpad:** veľkoobjemový kontajner na zbernom dvore, kľúče vyzdvihnúť na obecnom úrade.

**Drobný stavebný odpad:**  veľkoobjemový kontajner na zbernom dvore, kľúče vyzdvihnúť na obecnom úrade. DSO je spoplatnený 100kg /4,-€.

**Bioodpad:** každá domácnosť dostala kompostér, ktorý musí byť označený samolepkou EÚ

(Kompostéry pre združenie obcí- Mikroregión Bošáčka)

**Patria sem:** kvety, tráva, lístie, vypletá burina, piliny, hobliny, drevený popol, šupy z čistenia zeleniny a ovocia, vaječné škrupiny,

**Nepatria tam:** zvyšky živočíšneho pôvodu ako zvyšky mäsa alebo kosti, tekuté zvyšky jedál, oleje, uhynuté zvieratá, kamene.

Zberné miesto : kompostovisko v areáli hospodárskeho dvora v Zem.Podhradí - miesto je označené (celoročne)

**Haluzovina a konáre:** zberné miesto v areáli hospodárskeho dvora v Zem. Podhradí – miesto je označené a monitorované kamerovým systémom.

**Zmesový komunálny odpad -**  jedná sa o zvyškový odpad po vytriedení všetkých predchádzajúcich druhov odpadu. Uloží sa do príslušnej nádoby na zmesový komunálny odpad (kuka nádoba) . Vývoz sa uskutočňuje každú párnu stredu .